Pedagoģiski medicīniskajai komisijai **iesniedzamie dokumenti piemērotākās**

**izglītības programmas ieteikšanai skolēniem no 1.līdz 4.klasei**:

**1.Vecāku/pilnvarotās personas iesniegums** (skat. iesnieguma paraugu)– veidlapu var aizpildīt vienlaicīgi ar dokumentu iesniegšanu, uzrādot bērna dzimšanas apliecību un:

* + vecāka vai pilnvarotās personas personu apliecinošu dokumentu;
	+ pilnvaru, ja vecāki rakstiski pilnvarojuši personu, kura pārstāvēs bērna intereses komisijā, un pilnvarotās personas apliecinošu dokumentu;
	+ bāriņtiesas pilnvarojumu, ja bērnu uz komisiju pavada aizbildnis vai audžuģimene.
1. **Ģimenes ārsta atzinums** par bērna vispārējo veselības stāvokli, norādot ziņas par bērna redzi un dzirdi.
2. **Dokumenti no izglītības iestādes - Informācija par izglītojamo komisijai** (skat. iestādes izziņas paraugu)
3. **Ja skolēns komisiju apmeklē atkārtoti un iepriekš ieteikta speciālās izglītības programma vai atbalsta pasākumi –** skolas atbalsta personāla sagatavots individuālais izglītības programmas apguves plāns (skat paraugu).
4. **Atbilstoši traucējuma veidam papildus iesniedzamie dokumenti (ārstu speciālistu, psihologa slēdziens)** :
	* *ar valodas attīstības traucējumiem* – logopēda vai audiologopēda atzinums, izglītības vai klīniskā psihologa atzinums. Izglītojamiem ar izteiktiem un specifiskiem lasīšanas un rakstīšanas traucējumiem, kohleāro implantu, stostīšanās gadījumā – neirologa slēdziens, afāzijas ar epilepsiju gadījumā – psihiatra atzinums;
	* *ar mācīšanās traucējumiem* – izglītības vai klīniskā psihologa, neirologa, psihiatra atzinums;
	* *ar garīgās veselības traucējumiem* – izglītības vai klīniskā psihologa un psihiatra atzinums;
	* *ar garīgās attīstības traucējumiem, ar smagiem garīgās attīstības traucējumiem vai vairākiem smagiem attīstības traucējumiem -*  izglītības vai klīniskā psihologa un psihiatra atzinums, vairāku attīstības traucējumu gadījumā – dažādu ārstu – speciālistu atzinumi;
	* *nemot vērā bērna veselības stāvokļa izmaiņas*, papildus iepriekš norādītajiem atzinumiem, **veselības stāvokļa precizēšanai** var iesniegt citu speciālistu atzinumus, piemēram, izrakstus no stacionāra, rehabilitācijas iestādes, ABA terapijas speciālistu slēdzienus (to kopijas).
5. **Izglītojamā sekmju izraksti un liecība**, kā arī izglītojamā darba burtnīcas un viņa veiktie **pārbaudes darbi** matemātikā un dzimtajā valodā.